Diari Oficial de la Generalitat Valenciana


Sumari del DOGV 1356, del 27-07-1990 (1990/818343)

ORDRE de 29 de juny de 1990, de la Conselleria d'Indústria, Comerç i Turisme, sabre concessió d'ajudes en matèria de turisme.
-----------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/29/(5)/dof/vci/html**

### Dades del document

Número de DOGV
:   1356

Data del DOGV
:   27-07-1990

Secció del DOGV
:   DISPOSICIONS GENERALS

Número del document
:   1990/818343


Data del document
:   29-06-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 29 de juny de 1990, de la Conselleria d'Indústria, Comerç i Turisme, sobre concessió d'ajudes en matèria de turisme.  
L?evolució del sector turístic a la Comunitat Valenciana ha posat de manifest la necessitat d?adoptar una sèrie de mesures de suport per a la modernització i millora de l'oferta turística. Aquesta disposició estableix doncs, el marc d'actuació de la Generalitat Valenciana al respecte i el procediment per a la tramitació i concessió de les ajudes en matèria de turisme.  
En virtut d'això, la Conselleria d?Indústria, Comerç; i Turisme,  
ORDENA:  
CAPITOL I   
disposicions generals  
Article primer  
L?objecte d'aquesta ordre consisteix en establir el marc general i el procediment de la concessió d'ajudes en matèria de turisme.  
Article segon  
1. Les persones que desitgen acollir-se a aquest règim d'ajudes presentaran la sol·licitud en imprès normalitzat, a la Direcció General de Turisme o als serveis territorials de turisme corresponents, adjuntant-hi la documentació següent:  
a) Els documents acreditatius de la identificació del sol·licitant o els documents registrals, si es tracta d'una societat constituïda, o el projecte d?estatuts i les dades del promotor, si estigués en fase de constitució.  
b) La memòria del projecte, en model normalitzat, que haurà de reunir les dades i requisits, i la documentació a aportar segons les característiques de la proposta a executar.  
c) La declaració d'ajudes sol·licitades o concedides per al mateix projecte.  
d) La justificació, en aquella data, del compliment formal de les obligacions fiscals i front a la Seguretat Social.  
2. La Direcció General de Turisme podrà requerir del sol·licitant qualssevol altres dades, documents i informes complementaris que resulten necessaris per a la resolució de l?expedient.  
Article tercer  
1. Les sol·licituds es presentaran amb anterioritat a la realització del projecte.  
2. Els sol·licitants podran executar els projectes una vegada presentada la sol·licitud sense esperar que la concessió de l'ajuda es produesca i sense que així prejutge la decisió que finalment s?adopte.  
3. El termini per a la presentació de sol·licituds finalitzarà el 30 d'abril de cada exercici pressupostari.  
Article quart  
1. Les sol·licituds seran informades i avaluades per la Direcció General de Turisme.  
2. Informades les sol·licituds, s'elevaran les propostes al Director General de Turisme, qui resoldrà sobre la concessió de la subvenció, fixant expressament la quantia i incorporant, si escau, les condicions o obligacions que afecten el desenvolupament del projecte.  
La resolució podrà establir terminis parcials perquè el beneficiari execute com a mínim un determinat percentatge del projecte i per a la justificació del compliment d'altres condicions.  
3. Quan les ajudes s'atorguen a una societat en constitució, la resolució concedirà un termini perquè el beneficiari presente la documentació acreditativa de les circumstàncies registrals. Transcorregut el termini sense haver presentat la documentació, l?òrgan que hagués concedit la subvenció corresponent podrà procedir a declarar a l?interessat decaigut en els seus drets amb arxiu de l?expedient. En cap cas s'abonarà l?import de la subvenció abans que la societat estiga constituïda i inscrita en el registre corresponent.  
Article cinqué  
El Director General de Turisme resoldrà les incidències que es produesquen amb posterioritat a la concessió de les ajudes contemplades en aquesta ordre, i en especial els supòsits de:  
- Canvis de titularitat.  
- Canvis d'ubicació.  
- Pròrrogues per a l?execució del projecte i per al compliment de les condicions particulars de la concessió, amb caràcter excepcional.  
- Modificacions justificades del projecte inicial.  
2. El beneficiari haurà de comunicar en qualsevol moment de la vigència de l?expedient, les altres ajudes públiques que hagués obtingut o sol·licitat per al mateix projecte amb posterioritat a la data de presentació de la sol·licitud.  
Article sisé  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada en els termes continguts en la resolució.  
2. Segons el que estableix el paràgraf anterior, els beneficiaris hauran de presentar:  
a) La documentació acreditativa de l?execució del projecte  
b) L?acreditació, si escau, del compliment de les obligacions i condicions que s'hagueren establert en la resolució  
c) La justificació, en aquella data, del compliment formal de les obligacions fiscals i front a la Seguretat Social, quan s'efectue el pagament en exercicis posteriors al de la concessió  
3. La liquidació de les ajudes concedides a les Corporacions Locals, es realitzarà d'acord amb el que estableixen les Lleis de Pressupostos corresponents.  
4. La Direcció General de Turisme realitzarà el control i el seguiment dels projectes mitjançant les inspeccions que estime necessàries, emetent un certificat final d'acord amb els objectius del projecte aprovat, que servirà de base per a la tramitació de l?expedient corresponent de liquidació de la subvenció concedida.  
Article seté  
L?incompliment pel beneficiari de qualsevol dels requisits, condicions i altres circumstàncies, que donaren lloc a l'atorgament de la subvenció, o la falta de justificació de la realització del projecte, donarà lloc a la incoació per la Direcció General de Turisme de l?expedient corresponent que podrà finalitzar, si escau, amb la revocació de la subvenció i l?obligació de reintegrar les ajudes percebudes.  
CAPITOL II   
Règim d'ajudes  
Secció I   
Creació, modernització i millora de l'oferta turística  
Article vuité  
Podran ser beneficiaris de les ajudes a què es refereix aquesta secció, totes aquelles empreses que pretenen la realització de projectes, el contingut i la finalitat dels quals siga algun dels següents:  
a) Projectes de modernització i millora, entenent amb això aquells que comporten una millora substancial de la infrastructura d'allotjament i restauració, sobretot en els apartats de seguretat i salubritat, i eleven la qualitat del servei ofert.  
b) Projectes de creació i millora d'infrastructures d'informació, gestió i comercialització de productes turístics, a través de la introducció de sistemes informàtics o telemàtics.  
c) Projectes de creació d'oferta complementària, entenent amb això la creació d?activitats o serveis distints a l?allotjament i la restauració d'interés per al consum turístic, estiguen o no lligats a l?oferta existent.  
d) Projectes de creació o ampliació d'establiments turístics d?allotjament i restauració en zones amb insuficient dotació d'infrastructura turística.  
e) Qualsevol altre projecte que per les seues característiques tinga un interés singular en relació amb les finalitats proposades, segons la Direcció General de Turisme.  
Article nové  
1. Les ajudes consistiran en una subvenció a fons perdut del cost elegible del projecte.  
La subvenció podrà arribar fins un màxim del 30% del cost total del projecte.  
Secció II  
Millora i creació d'infrastructura i equipaments turístics col·lectius  
Article desè  
1. Podran ser beneficiaris de les ajudes establertes en aquesta secció, els ajuntaments i altres ens locals que pretenen la realització de projectes per a la creació i la millora d'infrastructura turística i d'equipaments turístics col·lectius de caràcter complementari, a través de les activitats següents:  
a) Increment de l'oferta i qualitat dels serveis públics locals d'ús turístic o amb repercussió sobre el producte turístic: neteja, aparcaments, sanitat, seguretat ciutadana, sorolls, etc.  
b) Intervenció sobre el patrimoni immobiliari públic o privat, per a la seua rehabilitació o conservació.  
c) Creació, ampliació i reforma d'allotjaments i equipaments turístics.  
d) Senyalització de punts d'interés turístic o la seua millora, sempre que aquesta es realitze d?acord amb les normes i instruccions que a l?efecte determine la Direcció General de Turisme.  
e) Altres accions encaminades a la millor definició i explotació de les possibilitats turístiques municipals.  
f) Qualsevol altre projecte que per les seues característiques tinga un interés singular en relació amb les finalitats previstes, segons la Direcció General de Turisme.  
2. Els ajuntaments i altres ens locals hauran d?adjuntar a la sol·licitud la certificació de l?òrgan de govern competent on conste l'acord de sol·licitar l'ajuda.  
Article onzè  
Les subvencions s'atorgaran tant per actuacions directes dels ajuntaments i ens locals com per al compliment d'obligacions contretes per aquests amb altres entitats públiques o privades.  
La quantia de les subvencions es determinarà d?acord amb el cost de l'actuació, el seu interés turístic, els beneficis indirectes per a la zona on es localitza, i podrà cobrir la totalitat de la despesa prevista.  
DISPOSICIONS ADDICIONALS  
Primera  
En el supòsit d'ajudes cofinançades amb fons comunitaris serà d'aplicació el procediment establert en aquesta ordre, adequant-se a les especialitats i complint els requisits que, si escau, es determinen en relació amb aquestes.  
Segona  
Per a l?exercici 1990, les ajudes previstes en aquesta ordre es finançaran amb càrrec al Programa 751.10 del Pressupost de la Generalitat Valenciana, en les línies i pels imports globals següents:  
Línia 701/000/90 Import global 649.030.814 PTA.  
Línia 702/000/90 Import global 476.970.595 PTA.  
Tercera  
Per a exercicis futurs, les línies de crèdit i l?import global màxim destinat per a la concessió d'ajudes, es determinaran d'acord amb el que estableixen les corresponents lleis de pressupostos.  
DISPOSICIONS TRANSITORIES  
Primera  
1. Podran acollir-se a les ajudes previstes en aquesta ordre tots aquells projectes que s'hagueren iniciat amb posterioritat a l'1 de gener de 1990, com també aquells que es trobaren en fase d'execució en aquesta data.  
2. Les sol·licituds que s'hagueren presentat amb anterioritat a la publicació d?aquesta ordre, es tractaran d?acord amb el que s'hi estableix.  
Segona  
El termini de presentació de sol·licituds per a l?exercici 1990 finalitzarà el 30 de setembre de 1990.  
DISPOSICIO DEROGATORIA  
Unica  
Queden derogades expressament les normes per les quals es regulen els règims vigents d?ajudes en matèria de turisme.  
DISPOSICIONS FINALS  
Primera  
Es faculta al Director General de Turisme per a dictar les disposicions i adoptar les mesures que considere oportunes per al desenvolupament i l'aplicació del que disposa aquesta ordre.  
Segona  
Aquesta ordre vigirà el dia en què es publique en el Diari Oficial de la Generalitat Valenciana.  
València, 29 de juny de 1990.  
El Conseller d'Indústria, Comerç i Turisme,   
ANDRES GARCIA RECHE


Còpia Permalink ELI